Diari Oficial de la Generalitat Valenciana


Sumari del DOGV 9960, del 18-10-2024 (2024/10153)

RESOLUCIÓ de 7 d’octubre de 2024, de la Presidència de Turisme Comunitat Valenciana, d’ampliació del període de duració de les beques de classe G concedides en 2023.
---------------------------------------------------------------------------------------------------------------------------------------------------------------------

### Dades del document

Número de DOGV
:   9960

Data del DOGV
:   18-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10178

CVE
:   RSEQ-Z-9250-30743

Data del document
:   07-10-2024

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * ajuda pública
    * pràctiques de formació
    * turisme

*Antecedents de fet*

Primer. Mitjançant la Resolució de data 30 de maig de 2023, de la Presidència de  Turisme Comunitat Valenciana, es van convocar sis beques per a la realització de pràctiques professionals en matèria de turisme en dependències de l'esmentada entitat pública (beques classe G).

Segon. Esta convocatòria es va resoldre en data 6 d'octubre de 2023, amb la designació de becaris i la constitució de les respectives borses de reserva prioritzades per orde de puntuació dels aspirants. En esta s'establia el període de duració de cada beca, que va començar el dia 15 d'octubre per a quatre de les sis beques i l'1 de novembre de 2023 per a dues de les sis beques.

Tercer. Esta resolució de convocatòria de beques, en l'article 2.3, establix que:

«El període de duració de cada beca serà de dotze mesos i començarà el dia de 2023 que s'indique en la resolució de concessió de la present convocatòria. El període inicial de cada beca podrà prorrogar-se, sense necessitat d'una nova convocatòria, per un període màxim de dotze mesos addicionals, sempre que el desenvolupament de l'activitat que s'estiga efectuant així ho requerisca o aconselle; la possibilitat de pròrroga quedarà condicionada, en tot cas, a l'existència de crèdit adequat i suficient en els pressupostos de la Generalitat per a l'exercici 2024».

Quart. Els respectius tutors, als qui correspon la direcció tècnica de cada beca, han emés, amb data 27 de setembre, un informe favorable motivat relatiu a l'ampliació del període de gaudi de la corresponent beca en considerar que l'activitat d'aprenentatge que han dut a terme cada una de les persones afectades per la Resolució de concessió de beques de data 6 d'octubre de 2023 ha de tindre continuïtat durant dotze mesos addicionals per a culminar amb èxit el seu itinerari formatiu en Turisme Comunitat Valenciana.

Cinqué. La comissió avaluadora d'estes beques, amb data 2 d'octubre, ha elevat motivadament una proposta de pròrroga en compliment del que establix l'article 14 del Decret 20/2017, de 24 de novembre, de la Presidència de la Generalitat, pel qual s'establixen les bases reguladores per a la concessió de beques per a la realització de pràctiques professionals en matèria de turisme.

Sext. En la Llei de pressupostos de la Generalitat per a l'exercici 2024, hi ha una línia nominativa de subvenció en l'entitat Turisme Comunitat Valenciana, subprograma 334, capítol IV, de l'Àrea de Competitivitat Turística, per import de 240.000 euros, crèdit adequat i suficient per a donar cobertura a la pròrroga de beques que es pretén. S'estima una necessitat de 21.000 euros per a donar cobertura econòmica a les beques que s'han de prorrogar durant l'exercici 2024.

Respecte de 2025, queda condicionada la possibilitat de pròrroga, en tot cas, a l'existència de crèdit adequat i suficient en els pressupostos de la Generalitat per a l'exercici 2025.

*Fonaments de dret*

Primer. El Decret 20/2017, de 24 de novembre, de la Presidència de la Generalitat, de bases reguladores per a la concessió de beques per a la realització de pràctiques professionals en matèria de turisme, en l'article del qual 14.2 s'establix la possibilitat d'atorgar pròrrogues al gaudi de beques per un període màxim de dotze mesos addicionals, sotmesa esta pròrroga a les dos condicions següents:

– que hi haja disponibilitat pressupostària

– que el desenrotllament de l'activitat que s'estiga efectuant així ho requerisca o aconselle

Segon. La competència per a resoldre la pròrroga de les beques atorgades en data 6 d'octubre de 2023 l'exercix la Presidència de Turisme Comunitat Valenciana a la qual es fa menció en l'apartat 2 del referit article 14 del Decret 20/207, precepte reglamentari en què es concreta el procediment que cal seguir, a l'efecte de pròrroga, i assenyala que:

«La direcció tècnica haurà de plantejar la pròrroga, mitjançant el control del treball efectuat, i haurà de ser examinada i proposada per la Comissió Avaluadora que regula l'article 9, que l'elevarà motivadament a la decisió de la persona titular de la Presidència de l'Agència Valenciana del Turisme». Esta entitat es denomina en l'actualitat Turisme Comunitat Valenciana, en aplicació del que disposa l'article 12 de la Llei 15/2018, de la Generalitat, de turisme, oci i hospitalitat de la Comunitat Valenciana».

Vistos els anteriors antecedents de fet i fonaments de dret,

RESOLC

*Primer*

Prorrogar, per un període comprés entre el 15 d'octubre de 2024 i el 14 d'octubre de 2025 i, entre l'1 de novembre de 2024 i el 31 d'octubre de 2025, les beques en matèria de turisme de classe «G» que van ser adjudicades mitjançant la resolució de data 6 d'octubre de 2023 a les persones que a continuació s'indiquen, beques que seran prorrogades en les mateixes condicions de la seua concessió i sempre que hi haja crèdit adequat i suficient a este efecte en els pressupostos de la Generalitat per a l'exercici 2025.

RELACIÓ DE PERSONES BENEFICIÀRIES BECA CLASSE «G»

|  |  |  |
| --- | --- | --- |
| *NOM* | *COGNOMS* | *ALTA* |
| IRIS | LAFITA BALAGUER | 15.10.2023 |
| ANA | LACRUZ GIL | 15.10.2023 |
| JORGE | PÉREZ CALONGE | 01.11.2023 |
| MIREYA | PEIRO PERIS | 15.10.2023 |
| JOANA | PELEGRÍ CASTELLÓ | 01.11.2023 |

*Segon*

Mantindre, durant el període de pròrroga de beques al qual es fa menció en el resolc anterior, les borses de reserva de beques de classe «G» constituïdes mitjançant la Resolució de data 6 d'octubre de 2023, prioritzades estes per orde de puntuació de les persones aspirants a cada classe de beca.

*Tercer*

Comunicar esta resolució al Servici de Programació i Gestió Econòmica, al Servici de Personal i Assumptes Generals i a l'Àrea de Màrqueting i Producte Turístic perquè, al seu torn, trasllade la present resolució als becaris que en l'actualitat estan fent les pràctiques professionals corresponents.

*Quart*

Notificar directament a la persona interessada i publicar en el *Diari Oficial de la Generalitat Valenciana*  la concessió de la referida beca de conformitat amb l'article 11.1 de les bases reguladores, d'acord amb el que disposa la legislació bàsica de procediment administratiu comú, i s'inserirà la informació corresponent en la seu electrònica o portal institucional de la Generalitat en internet, [https://www.gva.es](https://www.gva.es/), així com en la pàgina web de Turisme Comunitat Valenciana, [www.turisme.gva.es](http://www.turisme.gva.es/).

Contra esta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos a comptar de l'endemà de la notificació d'esta, i, potestativament, podrà interposar-se un recurs de reposició davant de la Presidència de la Generalitat, en el termini d'un mes, a comptar de l'endemà de la notificació d'esta; tot això de conformitat amb el que establixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 7 d'octubre de 2024

Nuria Montes de Diego

Presidenta de Turisme Comunitat Valenciana